αγαθαι τυχαι. πρειγευσαντων κνωσιων τας πολιος επι τας πολεις ταν τε των λατιων και των ολοντιων και παρκαλεσαντων δομεν αυτοις εξαρχιδιον ταν επιτροπαν περι ων και προ τω εδοξε λατιοις και ολοντιοις κοιναι βωλευσαμενοις επι κοσμων κνωσοι μεν των συν νενναιωι τω μοψειω μηνος σπερμιω δευτεραι λατοι δε επι των συν διοκλει τω ηρωιδα μηνος θιοδαισιω δευτεραι εν δε ολοντι των συν μενοντιδαι τω ακασσονος μηνος ελευσυνιω δευτεραι δομεν ταν επιτροπαν λατιος και ολοντιος ται των κνωσιων πολι περι των αμφιλλεγομενων αυτοις πολι πορτι πολιν παντα περι παντων και θεμεν σταλαν εν αμεραις τριακοντα κνωσοι μεν εν τωι ιαρωι τω απολλωνος τω δελφιδιω και εν τωι ιαρωι τω δεραι λατοι δε εν τωι τας ελευθυιας εν δε ολοντι εν τωι ιαρωι τω ζηνος τω ταλλαιω αλλαν δε κοιναι εν δαλωι εν τωι ιαρωι τω απολλωνος. υπερ δε τουδε τω τιθεμενω ενγροφω ες δαλον αποστηλαντων οι τε κνωσιοι και οι λατιοι και οι ολοντιοι πορτι τον επιμεληταν πρειγειαν και γραμματα εν αμεραις τριακοντα ωστε στα[σα]ι σταλαν ες αν αναγραφησ[ει] τα δεδογμενα. και ταυτα εστω κυρια. κρινοντων δε οι κνωσιοι εν εξαμηνωι αρχοντος μηνος καρωνιω τω επι νενναιω ως δε λατιοι αγοντι μηνος -αρτιωβιαριω ως δε ολοντιοι αγοντι μηνος δελφινιω. και κυριοι εντων οι κνωσιοι ανγραφοντ[ε]ν το γενομενον κριμα εμ μεν ταις εν κρητα σταλαις εν αμεραις τριακοντα ες δε δαλον εξαποστηλαντων εν ταις αυταις αμεραις ει δε κα παργενηται ο πρειγευτας ο απεσταλμενος [υ]πο των κνωσιων ες δαλον κυριος εστω αγγραφων ες ταν αυταν σταλαν το κριμα. τα δε κριθεντα και αγγραφεντα υπο των κνωσιων βεβαια και κυρια ημεν ες τον παντα χρονον και μηκετι υπολειπεσθαι αυτοις περι μηθενος ενκλημα μηθεν παρευρεσει μηδεμιαι. δοντων δε λατιοι και ολοντιοι τουτω τω εγγροφω εκατεροι χερα ται των κνωσιων πολι και αυτοσαυτοις. εγγυος δε καταστασαντων εν αμεραις εικοσι κνωσιος δια τω κνωσοι χρεωφυλακιω υπερ τουτω τω εγγροφω οι τε λατιοι και οι ολοντιοι τοις κνωσιοις εκατεροι αργυριω αλεξανδρειων ταλαντων δεκα [ε]φ [ω]ι εμμενιοντι εν τουτω τω εγγροφω και εν τοις κριθενσι υπο τας πολε[ο]ς οποτεροι δε μη εμμενοιεν ταν πραξιν ημεν εκ των εγγυων και οι των κνωσιων κοσμοι πραξαντες αποδοντων τοις εμμενον[σ]ι και παντως εστω τα κριθεντα κυρια. εντων δε οι εγγυοι μεστα κα η κρισις επιτελεσθηι και αγγραφηι καθως προγεγραπται. ει δε τι κα δοξη υστερον ταις πολεσι κνωσιοις και λατιοις και ολοντιοις η πορτιγραψαι η αφελεν ταυτα εστω κυρια. αγαθαι τυχαι. επι σαραπιωνος αρχοντος μηνος πυανοψιωνος. ο παραγενομενος πρεσβευτας παρα τας πολεος τας κνωσιων αγησιπολις αγαθανδρω ποτανεγραψε το υποτεταγμενον ψαφισμα συνευδοκιοντων και των παραγενομενων πρεσβευταν παρα μεν τας λατιων πολεος αρισστανδρω τω γλαυκια παρα δε τας ολοντιων πολεος ικαδιωνος τω αρχικωμω κατα τα αποδοθεντα ποτι τον επιμεληταν παρα ταν πολεων γραμματα. εδοξε λατιοις και ολοντιοις κοιναι βουλευσαμενοις συνευδοκησαντων και κνωσιων αμβαλεν υπερθεμενοις κατα ταν επιτροπαν τον προγραμμενον χρονον εν ται σταλαι τον επι νενναιω κνωσοι κοσμω και διοκλειος λατιω και μενοντιδα ολοντιω εγγραψαι δε ωστε κυριος ημεν κρινοντας κνωσιος εν μησιν δεκαδυο αρχοντος μηνος νεκυσιω επι αγημονος κνωσοι κοσμω λατοι δε επι των συν κυδαννωι τωι ενιπαντος μηνος θεσμοφοριω εν δε ολοντι επι των συν αντικλει τω ευβωλω μηνος απελλαιω. δοντων δε λατιοι και ολοντιοι τουτω τω ενγροφω εκατεροι χερα ται των κνωσιων πολει και αυτοσαυτοις.
Crete, Ctr. — Lato [Aeg.Isl., Delos] — ca. 120-115 BC — ID 1513
 ca. 120-115 BC 